પેલા રોબોને પૂછ્યું. ‘હા એવું જ. પણ એની શરૂઆત હતી. ગમે તે દીવાલ ઉપર ૩ડ્ઢ માં ટીવી જોઈ શકાતું. સેલફોન પણ એવા થતા જઈ રહેલા.’ વિનસે આગળ વાત વધારી, ‘માહિતીના ફુગાવાના બીજા ફાયદા પણ એ થયા કે માણસો અદ્ભુત ઈન્ફ્રાસ્ટ્રક્ચર બનાવવા લાગ્યા. જેમ કે તે સમયના આફ્રિકા ખંડ અને મિડલ ઇસ્ટ દેશો વચ્ચેના દરિયામાં મોટો પુલ-રસ્તો બન્યો. ૨૦૨૦માં મંગળ જવા ઉપર રોવર મિશનની શરૂઆત થઈ. ફક્ત અમેરિકામાં ત્રીસ હજાર જેટલા ડ્રોનવિમાનો પેટ્રોલિંગ કરવા મંડેલા. તે સમયે માણસોએ પહેલી વખત પૃથ્વીની નજીકના પદાર્થો જેવા કે ઉલ્કા-ધૂમકેતુ ઉપર પણ પોતાના મિશન ચાલુ કર્યા. તમારી આ શુક્ર-યાત્રાના પાયાના મંડાણ ત્યારે જ થયા હશે.’ વિનસે કહ્યું.